Daily Focus-บล.ฟินันเซีย ไซรัส
บล.ฟินันเซีย ไซรัส ประจำวันที่ 5 เม.ย.66
บล.ฟินันเซีย ไซรัส ประจำวันที่ 5 เม.ย.66
5 เม.ย. 2566

บล.ฟินันเซีย ไซรัส ประเมินแนวโน้มตลาดวันนี้ (5 เม.ย.66) คาด SET แกว่งตัว Sideways ในกรอบ 1,585-1,600 จุด โดยตลาดขาดปัจจัยใหม่เข้ามาหนุน ตัวเลขเศรษฐกิจทั่วโลกเริ่มส่งสัญญาณชะลอตัวทั้ง PMI ภาคการผลิตของสหรัฐฯ-จีนที่ประกาศในช่วงก่อนหน้า ขณะที่เมื่อคืนที่ผ่านมาตัวเลขตำแหน่งว่างงานของสหรัฐฯปรับตัวลงต่ำกว่า 10 ล้านตำแหน่งเป็นครั้งแรกตั้งแต่ปี 2021 ซึ่งสะท้อนว่าการปรับขึ้นดอกเบี้ยของ FED ในช่วงที่ผ่านมาเริ่มทยอยส่งผล
ส่วนกลุ่มพลังงานคาดยังประคองตลาดได้ต่อเนื่องจากราคาน้ำมันดิบที่ทรงตัวสูง แต่มองเป็นความเสี่ยงต่อทั้งเงินเฟ้อในระยะถัดไปที่มีแรงกดดันด้านต้นทุนที่สูงขึ้น เม็ดเงินยังทยอยไหลเข้าหาสินทรัพย์เสี่ยงต่ำและปลอดภัยอย่างพันธบัตรและทองคำอย่างต่อเนื่อง สะท้อนความกังวลต่อทิศทางเศรษฐกิจในครึ่งหลังของปี 66 ที่มีโอกาสชะลอตัวชัด
ขณะที่ปัจจัยในประเทศวันนี้ติดตามตัวเลขเงินเฟ้อเดือน มี.ค. และโฟกัสหลักยังอยู่ที่การหาเสียงเลือกตั้งที่จะคึกคักในเดือน เม.ย.-พ.ค. ซึ่งจะช่วยกระตุ้นการใช้จ่ายในระยะสั้น กลุ่มโรงไฟฟ้ามี Catalyst บวกจากการประกาศผลประมูลโรงไฟฟ้าพลังงานทดแทน 5.2 GW วันนี้ ขณะที่กลุ่มโรงพยาบาลเป็น Defensive Play ที่น่าสนใจและมี Catalyst หากสปส.ปรับเพิ่มค่าหัวในเดือนนี้
ด้านกลยุทธ์หากดัชนีมีจังหวะพักตัวลงหาระดับ 1,550 จุดหรือต่ำกว่ายังเป็นจังหวะทยอยสะสมหุ้นพื้นฐาน ยังคงเน้นหุ้น Domestic/Reopening Play เป็นหลัก ระยะสั้นเน้นเลือกเก็งกำไรหุ้นที่มีปัจจัยบวกเฉพาะตัว
กลยุทธ์ : ทยอยสะสมหุ้นเพิ่มในช่วงปรับฐาน ยังเน้นหุ้น Domestic/Reopening Play
หุ้นเด่นเดือน เม.ย. :  AOT, BA, BGRIM, CPN, MAKRO